Mihai Enache i-a pregătit fostului edil pâine și sare la ieșirea din Voluntari și la intrarea în Capitală și a afișat mesajul „Gabriela Firea, bun venit în București”.
„Gabriela Firea nu locuiește în București, dar pretinde să conducă acest oraș. După cum s-a văzut în mandatul dumneaei, nu cunoaște nevoile bucureștenilor și nici nu are soluții pentru a dezvolta Capitală, ba mai grav, ar putea ajunge să îi aplice același tratament ca azilurilor pentru bătrâni. Într-o societate normală, Gabriela Firea nu ar avea dreptul legal de a candida pentru Primăria Municipiului București”, a declarat Mihai Enache.
Candidatul AUR la Primăria Capitalei a mai precizat că Firea nu este singurul candidat înscris în cursa pentru București care locuiește în afara orașului, autobotezatul/autonumitul Piedone aflându-se în aceeași situație care se abate de la prevederile legale.
Material realizat de S.C. DGI MULTIMEDIA DESIGN S.R.L. la comanda Partidului Alianța pentru Unirea Românilor - Alianța AUR, CMF 41240016